
01.03.2013 को दिया जाने वाला उत्‍तर 
रेल बजट 2012-13 में घोषित नई रेलगाडि़यों की स्थिति   
596.	श्री बीरेन्‍द्र प्रसाद वैश्‍य:	
		
क्‍या रेल मंत्री यह बताने की कृपा करेंगे कि:
(क) 	क्‍या यह सच है कि रेल बजट 2012-13 में पूर्वोत्‍तर सीमा रेलवे के अंतर्गत कामाख्‍या-तेजपुर इंटरसिटी, रंगिया-तेजपुर पैसेंजर और न्‍यू जलपाईगुड़ी-तेजपुर पैसेंजर ट्रेन नामक तीन नई रेलगाडि़यों की घोषणा की गई थी;
(ख)	यदि हां; तो तत्‍संबंधी ब्‍यौरा क्‍या है और उनकी वर्तमान स्थिति क्‍या है;
(ग)	क्‍या यह सच है कि उपरोक्‍त नई रेलगाडि़यों का अभी तक प्रचालन शुरू नहीं किया गया है; और 
(घ) 	यदि हां, तो इसके क्‍या कारण हैं और इन रेलगाडि़यों के कब तक प्रचालित किए जाने की संभावना है?
उत्‍तर 
रेल मंत्रालय में राज्‍य मंत्री (श्री कोटला जय सूर्य प्रकाश रेड्डी)
(क) से (घ) : जी हां। रेल बजट 2012-13 में निम्‍नलिखित गाड़ी सेवाओं यथा (i) कामाख्‍या-तेजपुर इंटरसिटी एक्‍सप्रेस (प्रतिदिन), (ii) रंगिया-तेजपुर पैसेंजर (प्रतिदिन) और           (iii) 55713/55714 न्‍यू जलपाईगुड़ी-बोंगईगांव पैसेंजर का तेजपुर तक विस्‍तार करने की घोषणा की गई है। पूर्वोत्‍तर सीमा रेलवे के रंगिया-तेजपुर खण्‍ड का आमान परिवर्तन कार्य पूरा होने के बाद उपर्युक्‍त 3 गाड़ी सेवाएं शुरू की जानी हैं। सामान्‍यत: रेल बजट में घोषित गाड़ी सेवाओं को उसी वित्‍तीय वर्ष के दौरान शुरू किया जाता है।

